# איוון סרגייביץ' טורגנייב

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
איוואן טורגנייב כפי שצולם על ידי פליקס נאדאר

איוון סרגייביץ' טורגנייב (9 בנובמבר 1818, אוריול, רוסיה – 3 בספטמבר 1883, בוז'יבאל, ליד פריס, צרפת) היה מחזאי וסופר רוסי חשוב. אם כי המוניטין שלו ירד במאה האחרונה, הרומן "אבות ובנים" עדיין נחשב כאחד היצירות המעצבות של הספרות במאה ה-19.

## [עריכה] חיים מוקדמים

טורגנייב נולד למשפחה מבוססת ועשירה באוריול שבמערב רוסיה ב-28 באוקטובר 1818. אביו סרגיי ניקולביץ' טורגנייב, קולונל ביחידת פרשים, מת כאשר איוון היה בן 16, והותיר אחריו שני ילדים – ניקולס ואיוון. הם גדולו על ידי אימם הרגשנית והמתעללת ורוורה פטרובנה לוטיבינובה, אשה בעלת אחוזות גדולות וצמיתים רבים. מסופר, כי אימו של טורגנייב פעם חנקה למוות את אחד מהצמיתים שלה. לארועים כגון אלה הייתה השפעה עמוקה על אופן תיאור הצמיתים ביצירתו של טורגנייב; כאשר הצאר אלכסנדר שיחרר את הצמיתים ב-1861, זה היה בין השאר בהשפעת יצירה זו. לאחר חינוך רגיל לבן משפחת אצילים, איוון למד לשנה באוניברסיטת מוסקבה ולאחר מכן באוניברסיטת סט. פיטרסברג כשהוא מתמקד בלימודים קלאסיים, ספרות רוסית ופילולוגיה, ולבסוף נשלח ב-1838 לאוניברסיטת ברלין ללמוד שם פילוסופיה (בעיקר הגל), והיסטוריה. טורגנייב, כרוסי צעיר שלמד בחו"ל, התרשם מהתרבות המודרנית שפגש באירופה המערבית, וכשהוא חזר לרוסיה הוא היה "מתמערב" (בניגוד ל"סלאבופילים" של אותה תקופה), שהאמין כי ניתן לקדם את רוסיה רק על ידי חיקוי של המערב וביטול מוסדות מיושנים כמו הצמיתות.

ההיכרות הראשונה שלו עם הספרות של ארצו גם היא הייתה דרך צמית של המשפחה, שהיה קורא לו פסקאות מתוך ה"רוסיאד" של חרסקוב, משורר מהמאה ה-18 שהיה מפורסם באותה תקופה. הנסיונות הראשונים של טורגנייב בספרות – שירים וקטעים קצרים הראו כבר על היכולת שלו, והמבקר הרוסי המוביל באותה תקופה, בלינסקי, הזכירם לטובה.

## [עריכה] יצירות ראשונות

טורגנייב החל את הקריירה שלו עם התיאורים המרשימים "רשימותיו של צייד", שבו הוא מתאר את מצבם הקשה של הצמיתים בריאליזם ובאהדה. יצירה זו, שהייתה מבוססת על חוויותיו האישיות בזמן שצד ציפורים וארנבות באחוזות אימו, הופיעה ב-1852. היא נקראה על ידי כל שכבות האוכלוסייה, וכן על ידי הצאר עצמו, והיא ללא ספק עזרה להביא לשחרור הצמיתים ב-1861. על פי נבוקוב וטולסטוי, ספר זה הוא הטוב ביותר של טורגנייב. באותה שנה נכתב וראה אור הסיפור הקצר המוכר ביותר של טורגנייב, "מוּמוּ". סיפור זה מספר על צמית חירש-אילם בחצרה של גבירה מוסקבאית ועל גורלה של הכלבה, מומו, אותה הוא אימץ. היצירה הבאה שלו הייתה "קן אצילים", שפורסם ב-1859, ושנה לאחר מכן "באותו ערב", סיפור שכולל את אחת הדמויות הנשיות היפות ביותר שלו, הלן. ב-1862 הוא פירסם את "אבות ובנים", רומן בנוי היטב שבו הסופר מתאר את הדעות המהפכניות שנפוצו באותה עת ברוסיה. יש אומרים כי הוא שהמציא את המילה "ניהיליזם".

## [עריכה] חייו של טורגנייב באירופה

לקראת סוף חייו, טורגנייב חי בעיקר מחוץ לרוסיה, בבאדן באדן או בפריס, ולעתים קרובות בקרבה למשפחתה של הזמרת פולין ויארדו, אותה הסופר העריץ כל חייו (אם כי לא יצא מזה דבר). טורגנייב מעולם לא נישא, אם כי אחת מהצמיתות של משפחתו ילדה לו בת כשהיה צעיר. טורגנייב עצמו היה ביישן ועצור. חברו הספרותי הקרוב ביותר היה גוסטאב פלובר. טורגנייב ביקר לעתים גם באנגליה, וב-1879 אף קיבל תואר מאוניברסיטת אוקספורד. הוא מת בבוז'יבאל, ליד פריס, ב-4 בספטמבר 1883.

הרומנים המאוחרים של טורגנייב מתאפיינים בשפה ארכאית ומצבים מלאכותיים, ונחשבים כפחותים ליצירותיו הראשוניות. ב-1867 יצא לאור "עשן", וב-1887 היצירה האחרונה הארוכה שלו, "אדמה בתולה". לבד מסיפוריו הארוכים יותר, הוא כתב גם סיפורים קצרים רבים, חלקם בעלי יופי רב וניתוח פסיכולוגי מעמיק, כגון "פלגים באביב", "אהבה ראשונה", "אסיה", ואחרים. אלה נאספו אח"כ לשלושה כרכים.

## [עריכה] הערכה

אין ספק כי טורגנייב היה אחד מכותבי הרומנים הגדולים של התקופה הויקטוריאנית, לצד ת'אקרי, הות'ורן והנרי ג'יימס; יש דמיון רב בינו לבין האחרון. משתקפת ביצירותיו הבנה עמוקה של הטבע האנושי. ישנה תחושה מלנכולית, כמעט פסימית, בכתביו, של בחינה עצמית מדכאת. מבחינה אידאולוגית, טורגנייב היה ליברל רוסי שרצה לראות שינוי ברוסיה האוטריטית והמפגרת מבחינה טכנולוגית, אך לצד זה הוא התנגד לרדיקליזם הפוליטי של אותה תקופה. הפרק האחרון של "אבות ובנים", האמירה המשמעותית ביותר שלו על הרדיקליזם, הוא אחד מהפרקים העצובים ביותר אך גם האמיתיים ביותר בספרות.

בשנת 2003 הוצג בתאטרון "הספריה" המחזה "אבות ובנים", עיבוד של המחזאי האירי בריאן פריל לרומן הקלאסי של טורגייב ובשנת 2005 עובד והוצג המחזה "חודש בכפר" בתאטרון הבימה.

## [עריכה] קישורים חיצוניים

- ביוגרפיה קצרה
- כתבים של טורגנייב מפרויקט גוטנברג
- דן לחמן, טורגנייב : חודש בכפר

מקור: http://he.wikipedia.org../../../%D7%90/%D7%99/%D7%95/%D7%90%D7%99%D7%95%D7%95%D7%9F_%D7%A1%D7%A8%D7%92%D7%99%D7%99%D7%91%D7%99%D7%A5%27_%D7%98%D7%95%D7%A8%D7%92%D7%A0%D7%99%D7%99%D7%91.html

קטגוריות: מחזאים רוסים | סופרים רוסים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Български
- Bosanski
- Česky
- Dansk
- Deutsch
- Esperanto
- Español
- Eesti
- Suomi
- Français
- Hrvatski
- Bahasa Indonesia
- Italiano
- 日本語
- Nederlands
- Polski
- Português
- Русский
- Slovenčina
- Српски / Srpski
- Svenska
- Українська
- اردو
- 中文